ОТЧЕТ

ЗА КУЛТУРНИТЕ И ТВОРЧЕСКИ ПРОЯВИ

НА НЧ“ПРОСВЕТА- 1906“ С. ГОРСКИ ГОРЕН ТРЪМБЕШ

ОБЩИНА ГОРНА ОРЯХОВИЦА

ЗА ПЕРИОДА 01.01- 31.12. 2020 ГОДИНА

 През 2020 година в изпълнение на културния календар, утвърден от Дирекция“Култура и Образование“ при Община Горна Оряховица и Читалищното настоятелство на НЧ“Просвета- 1906“ Горски горен Тръмбеш самодейните състави при читалището- Фолклорна група, Група за стари градски песни и Група за художествено слово взеха участие при провеждането на следните тържества, концерти и фестивали:

21януари-„Бабинден“- Обичай „бабуване“ и посрещане на бабата, фолклорни песни, изпълнени от фолклорната група по случай Деня на родилната помощ.

14февруари- „Трифон Зарезан“- Обичай и зарязване на лозе, избиране цар на лозето, празнична програма, организирана от читалището и фолклорната група под наслов“ Във виното е истината“

Празникът уважи общинският съветник г-н Добрин Дериджиян.

1-ви март- Ден на самодееца- Изработихме мартеници в читалището и подарихме в ДФВУ на хората от дома и раздадохме мартеници на всички самодейци и поздравителни адреси по случай празника

3-ти март- Национален празник на Р. България- Прожекция на филма“Пътят към София“ в салона на читалището. Слово и поднасяне на венец на опълченеца Петър Комитата.

8- ми март- Международен ден на жената- Празнична програма под наслов“Вечна и свята“. Празник с много песни и кулинарна изложба , приготвена от самодейките при читалището.

24 май- В навечерието на Празника на Българската просвета и култура, читалището организира Ден на поезията с представяне на стихосбирката „Буря „ на местната поетеса Светла Богданова, както и включени стихове в Българския Алманах.

Библиотеката изготвя тематични табла с чествания и годишнини на поети и писатели.

На 24 май бе изнесена онлайн програма по случай празника на Българската писменост.

Поради епидемиологичната обстановка НЧ“Просвета- 1906“ излъчваше онлайн по фейсбук всеки ден части от проведени празници, концерти, фестивали, изложби, културни прояви и мероприятия, състояли се през годините, с цел популяризиране на обществеността както на страницата на Горски горен Тръмбеш, така и на страницата на читалището.

На 30.09. 2020 година читалището участва в онлайн Фолкорен фестивал на „Кешкека и народните умения“ с. Радилово, Община Пещера, където Фолклорната група с художествен ръководител Михаил Михайлов завоюва Първо място за представените песни.

За индивидуално участие бе награден с Първо място и нашият певец Станимир Иванов

На 27ноември Фолклорната група взе участие в онлайн Фолкорния събор“Празник на кратуната“ с. Гостилица, Община Дряново.Група бе удостоена с грамота за отлично представяне.

Станимир Иванов взе Първа награда за отлично представяне във ФС“Празник на кратуната“ с. Гостилица, Община Дряново.

През м. декември нашият самодеец и певец Станимир Иванов записа две нови песни по Телевизия“Дестинация“като получи правото на излъчване по телевизията.

Читалището ни си сътрудничи и обменя културна информация с НЧ“Васил Левски“с. Присово и НЧ“развитие“ град Стражица, както и читалищата на Община Горна Оряховица

През 2020 година НЧ“Просвета- 1906“ съвместно със Сдружение“Възраждане на Горски горен Тръмбеш издадоха книга „Хармония под Калето“ със спомоществователството на наши съселяни, живеещи в Холандия.

НЧ“Просвета- 1906“ съдейства и работи за превръщането на читалището ни в духовен център , работещ в полза на обществото.

Всички културни мероприятия и духовни прояви се подготвят и презентират пред населението, с цел посрещане потребностите на потребителите както на читалището, така и на библиотеката, за запазване на традициите, обичаите и предаване на идните поколения.